กวีประชาไท: หากเราจะกล่าวถึงท่าน
หากเราจะกล่าวถึงท่านเราควรกล่าวถึงเศษส่วนใดมิติซับซ้อนที่ท่านเลือกใช้ดวงหน้าหมดจดที่ถูกจารจนฝังใจตรงข้ามกับเขาคนนั้นในดินแดนที่ราบสูงแร้นลำเค็ญความคิดและปากกาที่เผยเอาแกนกระดูกของท่านขึ้นมาวางชำแหละกระโหลกของท่านอย่างละเอียดละออฟันฉับเข้าที่ข้อมือข้อเท้าเมื่อท่านกำลังจะเหยียบยืนบนหัวของใครต่อใครหากทั้งหมดนี้เราก็ยังลังเลที่จะกล่าวถึงท่านท่านในความหมายที่ต่างออกไปจากวัยวันนั้นคลุมเครือและหม่นเทากว่านั้นพลาดผิดและจงใจกว่านั้นการคัดแยกระหว่างความกล้ากับความกลัวอาจทำได้ง่ายดายทว่า บนผืนแผ่นดินที่ชุ่มไปด้วยเลือดของคนเท้าเปล่าไม่อาจทำได้ง่ายดายอย่างนั้นมิติซับซ้อนที่ท่านเลือกใช้นั้นซับซ้อนอย่างยิ่งซับซ้อนเสียจนการมองเห็นแสงสว่างกลายเป็นความมืดในวันวัยที่ดวงหน้าของท่านมิได้หมดจดงดงามเยี่ยงกาลนั้นเราทำได้เพียงพยายามที่จะกล่าวถึงท่านในแกนกระดูกที่เขาคนนั้นเปิดเปลือยมันออกมา
หากเราจะกล่าวถึงท่านเราควรกล่าวถึงเศษส่วนใดมิติซับซ้อนที่ท่านเลือกใช้ดวงหน้าหมดจดที่ถูกจารจนฝังใจ
กวีประชาไท,ยรรยง เที่ยงทิศ